**Судлалын Гарын авлага**

**Библийн Үндэс**

**Модуль Гурав - Маркийн Сайнмэдээ**

Заавар: Судлалын гарын авлага бүрийг модуль бүрд хамрагдсан үндсэн ангилалд тохирсон цагийн код бүхий хэсгүүдэд хуваана. Хэсгүүд нь **Тэмдэглэл Хөтлөх Тойм** болон **Шалгах Асуултууд** гэсэн хоёр үндсэн бүрэлдэхүүн хэсгээс бүрдэнэ. Та видео лекц үзэж байхдаа **Тэмдэглэл Хөтлөх Тоймыг** **ашиглаж**, дараа нь модулийн тест бэлдэхдээ **Шалгах Асуултуудад** хариулна. Сургалтын гарын авлагыг ашиглах шилдэг аргуудын талаар дэлгэрэнгүй мэдээллийг Оюутны Танилцуулгын Гарын авлагаас үз. Мөн сургалтын гарын авлагаа хадгалахаа мартуузай, учир нь эдгээр нь энэ курсийн төгсөлтийн шалгалтад бэлдэхэд маш сайн эх сурвалж болно.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**0:00 – 22:54 минутад ТЭМДЭГЛЭЛ ХӨТЛӨХ ТОЙМ**

Танилцуулга

I. Тухайн цаг үеийн нөхцөл байдал

A. Зохиогч

1. Уламжлалт Үзэл

2. Хувийн Түүх

B. Анхны Хүлээн авагчид

1. Анхны Чуулганы гэрчлэл

2. Сайнмэдээний нарийвчилсан мэдээлэл

C. Тохиолдол

1. Огноо

2. Зорилго

**ШАЛГАХ АСУУЛТУУД**

1. Иохан Марк өөрийнх нь нэрээр нэрлэгдсэн сайнмэдээний бичээч байсан гэдгийг нотлох ямар нотолгоо уг хичээлд өгөгдсөн бэ?

2. Маркийг сайнмэдээгээ бичихэд ямар чухал элч тусалсан бэ?

3. Маркийн амьдралын талаарх чухал мэдээллүүдийг бич. Тэр хаанахын хүн бэ? Тэр элч байсан уу? Тэр Есүст ойрхон байсан болов уу? Тэр Паултай ямар холбоотой байсан бэ? Барнабтай? Петртэй ?

4. Хичээлд сурсны дагуу Марк сайнмэдээг хэнд онцгойлон бичсэн байх магадлалтай вэ? Энэ үзлийг ямар нотолгоо баталж байна вэ?

5. Маркийн сайнмэдээнд дурдсан Руф гэж хэн байсан бэ? Түүний нэр яагаад чухал вэ?

6. Маркийн сайнмэдээ хэзээ бичигдсэн байх магадлалтай вэ? Аль жилүүдийн хооронд? Энэ магадлалт огнооны талаар ямар нотлох баримтууд байгаа вэ?

7. Маркийн сайнмэдээний зорилго юу байсан бэ?

**22:55 – 1:17:24 минутад ТЭМДЭГЛЭЛ ХӨТЛӨХ ТОЙМ**

II. Бүтэц ба Агуулга

A. Мессиагийн тухай тунхаг, 1.1-1

B. Мессиагийн хүч, 1.14 **–** 8.26

1. Танилцуулга

2. Капернаумын ойролцоо

3. Галилейн бүс нутаг

4. Галилейгаас цааш

C. Мессиагийн тухай элчүүдийн баталгаа, 8.27-30

D. Мессиагийн зовлон, 8.31 **–** 15.47

1. Бэлтгэл

2. Зөрчилдөөн

3. Туршлага

E. Мессиагийн ялалт, 16.1-8

**ШАЛГАХ АСУУЛТУУД**

1. Хичээл дээр заасны дагуу Маркийн сайнмэдээний таван үндсэн хэсгийн нэрийг зохих дарааллаар нь нэрлэ.

2. Еврейчүүд Есүсийг ерөнхийдөө юу гэж үзэж байсныг тайлбарла. Энэ нь Хуучин Гэрээнд байдаг Мессиагийн эш үзүүлэгүүдтэй юугаараа ялгаатай вэ?

3. Хичээлээс үзэхэд Есүс яагаад Мессиагийн дүрийнхээ талаар анхнаасаа тодорхой хэлээгүй вэ?

4. Есүс анхны үйлчлэлээ хаана төвлөрүүлсэн бэ? Тэр Өөрийн хүч чадал, эрх мэдлээ хэрхэн харуулсан бэ?

5. Назарын хүмүүс Есүсийн үйлчлэлд хэрхэн хандсан бэ? Хуулийн багш нар Түүний талаар юу гэж бодсон бэ? Есүсийн гэр бүлийнхэн юу гэж бодож байсан бэ?

6. Хичээлийн дагуу Маркийн сайнмэдээний “төв хэсэг” юу вэ?

7. Есүс ямар төрлийн манлайллыг онцгойлон уриалсан бэ?

8. Есүс иудейчүүдийн эрх баригчдыг эсэргүүцэхийг хэрхэн дэмжиж байсан талаар энэ хичээл юу заадаг вэ?

9. Есүс хүмүүсийнхээ төлөө зовсон зарим арга замуудыг дурдана уу? Хичээлээс харахад Есүсийн зовлонгийн хамгийн аймшигт хэсэг нь юу байсан бэ?

10. Марк 16-р бүлэг нь 8-р эшлэлээр төгсдөг гэсэн үзэлтэй яагаад энэ хичээл санаа нийлж байгаа вэ? Ямар нотлох баримтууд бичсэн бэ? Төгсгөлд нь бичээч нар материал нэмж оруулсан байж болох ямар шалтгаан энэ хичээлээс харагдаж байна вэ?

**1:17:25 – 1:54:21 минутад ТЭМДЭГЛЭЛ ХӨТЛӨХ ТОЙМ**

III. Гол Сэдвүүд

A. Зовлонт Зарц

1. Еврейчүүдийн Хүлээлт

2. Есүсийн Үйлчлэл

3. Зөв Хариу үйлдэл

B. Байлдан дагуулагч Хаан

1. Тунхагласан Хаанчлал

2. Хүч, эрх мэдлээ харуулав

3. Ялагдсан Дайснууд

Дүгнэлт

**ШАЛГАХ АСУУЛТУУД**

1. Христээс өмнөх сүүлийн хэдэн зуун дахь иудейчүүдийн амьдралыг дүрсэл. Тэдний ихэнх нь хаана амьдардаг байсан бэ? Израильд амьдардаг хүмүүст юу тохиолдсон бэ?

2. Христийн үед байсан иудейчүүдийн бүлэг бүрийн хаанчлалыг сэргээнэ гэсэн хүлээлтийг тодорхойл.

Зеалотууд

Апокалиптик бүлгүүд

Номистууд

3. Маркийн сайнмэдээний хоёр гол сэдвийг нэрлэ.

4. Дараах Библийн эшлэл бүрийн агуулгыг мэддэг эсэхээ шалга:

Марк 10:45

Марк 12:30

Марк 8:34-35

Марк 10:27

5. Есүс Өөрийгөө Зовлонт зарц гэдгээ харуулсан арга замуудыг дурд.

6. Хуучин Гэрээнд Мессиа гэх зовлонт зарцын тухай санаа хаана дүрслэгдсэн байсныг дурд.

7. Марк сайнмэдээг уншигчдад ямар хариу өгөхийг хүссэн бэ?

8. Есүс Өөрийгөө байлдан дагуулагч Хаан гэдгээ харуулсан арга замуудыг дурд.

9. Хичээлээс үзэхэд Есүс ямар эрх мэдлээ хамгийн томоор харуулсан тохиолдол хаана вэ?

10. Хичээлд сурсны дагуу Есүс дайснуудаа дарсан хамгийн том ялалт нь юу байсан бэ?